 Intaas waxaa sii dheer, baahida uu dadwaynaha soomaaliyeed u qabo maanta dowlad, qabiillada qaar waxay diidanaayeen in dowlad la soo dhiso, taasna waa la garanayaa sababta keentay, maxaa yeelay intii dagaalku socday ninkii wax boobay, maanta in dowlad la dhiso wuu rabaa, oo wixii uu boobay ayuu meel uu ku cuno oo nabad ah raadinayaa, laakiin ninkii aan wax boobin oo ay u suurta geli waysay in uu gacanta wax ku dhigo siddeeddii sano ee colaaddu socotay, maanta runtii wax maslaxo ah uguma jiraan in dowlad la soo dhiso, maxaa yeelay dowladdaasi dowladdiisii ma aha, ee waa tii raggii wax boobay oo gacanta wax la helay. 